《杂曲歌辞。升天行》
唐代·齐己

身不沉，骨不重。驱青鸾，驾白凤。幢盖飘飘入冷空，

天风瑟瑟星河动。瑶阙参差阿母家，楼台戏闭凝彤霞。

五三仙子乘龙车，堂前碾烂蟠桃花。回头却顾蓬山顶，

一点浓岚在深井。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。